ચાલુ વર્ષે મા અંબાની આરાધનાના પર્વ નવરાત્રીને વરસાદનું ગ્રહણ નડી જતાં ખેલૈયાઓ સહિત આયોજકોમાં ઉદાસીનતા છવાઈ છે. હવે બાકીના નોરતાના દિવસો વરસાદવિહોણા જાય તેવી આશા રાખીને બેઠેલા ખેલૈયાને આજે સવારના વરસાદે નિરાશ કર્યા છે. ઓપન ગ્રાઉન્ડ, પાર્ટી પ્લોટમાં આયોજન કરનારાઓને લાખો રૂપિયાનો ફટકો પડ્યો છે એટલું જ નહીં, જીએમડીસી સહિત ગરબાનાં અન્ય સ્થળોએ ખાણી-પીણીના સ્ટોલધારકોને હજારોનું ભાડું માથે પડ્યંુ છે.